Bush izrazio sućut obiteljima vojnika ubijenih u Mosulu (22/12/04) - 2004-12-22
Napad u Mosulu, koji je odnio živote 19 američkih vojnika, najsmrtonosniji je napad na vojnike od invazije
Predsjednik Bush uputio je izraze sućuti obiteljima američkih vojnika stradalih u jučerašnjem napadu u Mosulu. Predsjednik je tijekom obilaska vojne bolnice Walter Reed u Washingtonu kazao da je ovo vrlo tužan trenutak za obitelji žrtava, te da on moli za njih. Kako je rekao, američki vojnici su u misiji od ključne važnosti za mir. Predsjednik je također dodao da je ovo trenutak nade u povijesti svijeta, jer je Irak na rubu demokracije. U velikoj eksploziji u američkoj vojnoj bazi u Mosulu ubijeno je najmanje 22 ljudi, uključujući i 19 američkih vojnika. To je bio napad s najviše američkih žrtava od koalicijske invazije na Irak prošle godine. U napadu je pogođena vojnička menza. Državljanstvo preostale tri žrtve napada još nije objavljeno. Vojska je priopćila da je pokrenula istragu o uzroku eksplozije. Odgovornost za napad, koji se opisuje kao preuzela je u izjavi na Internetu Vojska Ansara al-Sunne, organizacija koja je povezana s al-Qaidom. U toj se izjavi kaže da se radilo o samoubilačkom bombaškom napadu, no autentičnost izjave nije neovisno potvrđena.